دونیا انرژی شیرکتلری تورکیه‌ده ...
23.  دونیا انرژی کونگره‌سی، ایستانبول‌داکی لوطفی کردار کونگره مرکزینده دونن باشلادی.
آنا تماسی "یئنی اوفوق‌لری قوجاقلاماق" اولا‌راق تعیین اولونان 23. دونیا انرژی کونگره‌سینده قاتیلیمچی‌لارین، انرژی پروبلم‌لرینی و حل‌لرینی قلوبال بیر دونیا گؤروشویله داها یاخشی آنلایا بیلمه‌لری هدف‌لنیر.
23.  دونیا انرژی کونگره‌سینده، بیر چوخ اؤلکه‌نین دولت و حکومت باشقان‌لاری‌نین، هابئله صنایع‌نین مشهور لیدرلری، اولوسلار آراسی تشکیلات‌لار، مئدیا تشکیلات‌لاری، اونیورسیته‌لر و انرژی صنایعسی بیرلیک‌لرین‌دن گلن اون مین‌دن چوخ انرژی لیدری، ایستانبولدا بیر آرایا گله‌جک.
13  اوکتوبرا قدر داوام ائده‌جک کونگره‌سین آچیلیش دانیشماسینی ائدن انرژی و طبیعی قایناق‌لار ناظیری برات آلبایراک، دینلییجی‌لرله، اورتاق پروژه‌لر ایله امکداش‌لیق فورصت‌لری‌نین قیمتلندیریله‌جگینی سؤیله‌دی.
دونیا‌داکی نفت و طبیعی گاز قایناق‌لاری‌نین یوزده 72 `نین تورکیه‌یه قونشو اؤلکه‌لرده اولدوغونا ایشاره ائدن دونیا انرژی شوراسی میللی کومیته‌سی باشقانی سلیمان مؤمن بولوت ایسه، کریتیک انرژی ایستراتژی‌لرینی تعیین ائده‌جک موضوعلاردا تورکیه‌نین مرکزه اوتوراجاغینی سؤیله‌دی.
کونفرانسدا، تخمینن 82 اؤلکه‌دن 265 ناطیق قاتیلیر.
